ช้างศึกซีเกมส์ ซ้อมเข้มก่อนลับแข้ง จีน 
ทีมชาติไทย รุ่นอายุไม่เกิน 23 ปี ชุดเตรียมลงทำศึกฟุตบอลซีเกมส์ ครั้งที่ 30 ลงฝึกซ้อมก่อนลงอุ่นเครื่องกับ จีน โดย โค้ชแบน ธชตวัน ศรีปาน ผู้ช่วยผู้ฝึกสอน หวังใช้เกมนี้ทดลองผู้เล่นและสร้างทีมเวิร์คให้แข็งแกร่ง ก่อนถึงทัวร์นาเมนต์จริง,วันที่ 8 พฤศจิกายน 2562 เวลา 17.00 น. ที่แคมป์เก็บตัวบุรีรัมย์ ยูไนเต็ด บางบ่อ จ.สมุทรปราการ นักเตะทีมชาติไทย รุ่นอายุไม่เกิน 23 ปี ชุดเตรียมลงทำศึกฟุตบอลซีเกมส์ ครั้งที่ 30 ที่ประเทศฟิลิปปินส์ ได้ลงฝึกซ้อมก่อนลงอุ่นเครื่องพบกับ จีน ในวันพรุ่งนี้ (9 พ.ย.) ที่สนามบีจี ปทุม สเตเดียม เวลา 18.00 น.,โดยการฝึกซ้อมเน้นไปที่การสร้างความสัมพันธ์ภายในทีม ต่อด้วยการยืดเส้นยืดสาย จากนั้นจึงลงฝึกซ้อมแท็กติกการเล่นทั้งเกมรุกและรับ ใช้เวลา 1 ชั่วโมง 30 นาที ซึ่งมี โค้ชแบน ธชตวัน ศรีปาน ผู้ช่วยผู้ฝึกสอนคอยคุถมเข้มอย่างใกล้ชิด,ซึ่ง โค้ชแบน ได้เปิดเผยถึงความพร้อมก่อนเกมอุ่นเครื่องกับ จีน ว่า เรื่องของสภาพร่างกายยังไม่เต็มร้อย เพราะเพิ่งกลับมาฝึกซ้อม โค้ชนิชิโนะเน้นการฟื้นฟูร่างกายและไม่ได้ต้องการให้นักเตะฝึกซ้อมอย่างหนัก ผมมารับหน้าที่ตรงนี้ก็พยายามรักษาโครงสร้างและระบบการเล่นของทีมให้เหมือนกับชุดใหญ่,เราต้องการเตรียมความพร้อมที่จะลงแข่งขันซีเกมส์ โดยเฉพาะเรื่องการสร้างความสัมพันธ์ภายในทีม ทดลองระบบการเล่น และทีมเวิร์คในการเล่นว่าจะเข้าขากันมากแค่ไหน ส่วนผลการแข่งขันในเกมกับ จีน เราก็ต้องเน้นด้วยเช่นกัน,ส่วนความแตกต่างระหว่างเป็นโค้ชกับนักเตะนั้น การเป็นโค้ชมันไม่กดดัน เพราะไม่ได้ลงเล่นตลอดเวลา แต่จะหนักตรงวางแผนมากกว่า แต่ดีครับที่ได้มารับทำหน้าที่ผู้ช่วยผู้ฝึกสอน ได้กลับมาช่วยทีมชาติไทยอีกครั้ง ความตั้งใจก็เหมือนเดิมคือทำตามเป้าหมายที่ นิชิโนะ วางไว้ คือ คว้าแชมป์ให้ได้และทำให้แฟนบอลชาวไทยมีความสุขครับ,ด้าน นนท์ ม่วงงาม ผู้รักษาประตูกล่าวว่า ตอนนี้สภาพร่างกายก็ดีเรื่อยๆ ครับ เกมวันพรุ่งนี้หากได้รับโอกาสลงสนามก็จะพยายามทำให้ดีที่สุด ผมก็หวังว่าจะใช้เกมอุ่นเครื่องเรียกความมั่นใจในการเล่นกลับมาอีกครั้ง ส่วนเป้าหมายในการลงแข่งขันซีเกมส์ ต้องป้องกันแชมป์และรักษาเหรียญทองให้อยู่ที่ประเทศไทยให้ได้ครับ.
ทีมชาติไทย รุ่นอายุไม่เกิน 23 ปี ชุดเตรียมลงทำศึกฟุตบอลซีเกมส์ ครั้งที่ 30 ลงฝึกซ้อมก่อนลงอุ่นเครื่องกับทีมชาติจีน
ทีมชาติไทย,ช้างศึกซีเกมส์,ฟุตบอลทีมชาติไทย,ซีเกมส์ 2019,ซีเกมส์